Prediker 5:3 en elders – As jy 'n gelofte aan God gedoen het, stel nie uit om dit te betaal nie, want daar is geen welgevalle in dwase nie. Betaal wat jy belowe het.
Hierdie gelofte wat Jan van Riebeeck (stigter van en namens ons volk) afgelê het om 6 April as 'n dank– en bededag te vier, moet nagekom word, sowel as die toepassing van die beginsels wat hieruit voortgevloei het. Alle blanke bewoners van die Kaap, asook die latere aankomelinge, het die gelofte onvoorwaardelik vir hulself en hul nageslag aanvaar. Dit was al die jare deurlopend 'n ingestelde vakansiedag vir hierdie doel.
Die huidige regering misgun egter die Afrikaner hierdie gelofte deur die heilige dag as vakansiedag af te skaf wat niks anders is nie as onderdrukking van godsdiens. Dit is elke Afrikaner se plig om hierdie dag as 'n dankdag te aanvaar, al word dit deur 'n volkvreemde regering misken. Hier kan ons kerke 'n belangrike rol speel deur 6 April weer as 'n bededag in te stel en minstens in die aand 'n erediens te hou om die dag gepas te gedenk.
Daar bestaan drie weergawes van die Gelofte van 1838 soos agterna deur ooggetuies onthou, maar die verskil tussen die drie is baie gering en beteken in wese dieselfde. Die weergawe wat meer algemeen aanvaar word, word weergegee.
Ons weet dat God se roem en eer deur die hele wêreld weerklink het omdat Hy vir die oorwinning gesorg het. In die volgende aflewering word vervolgens verduidelik van watter waarde die gelofte van die Voortrekkers vir die res van Suid-Afrika was en is en hoekom alle volkgenote aan die Gelofte van 1838 gebonde is. Ook ander volke het voordeel hieruit verkry.